অপরূদ্ধ / ফোরকান, খুলনা:নড়াইল সদর উপজেলার কল্যাণপুর মাদরাসা সংলগ্ন একটি ক্ষেত থেকে ইসলাম মোল্লা (৩৪) নামে এক কৃষকের লাশ উদ্ধার করেছে পুলিশ। মঙ্গলবার সকাল ৯টার দিকে তার লাশ উদ্ধার করা হয়। সে আড়ংগাছা গ্রামের ইয়াকুব মোল্লার ছেলে।  পারিবারিক সূত্রে জানা যায়, ইসলাম মোল্লা পাট ক্ষেত প্রস্তুত করার জন্য সোমবার বিকাল চারটার দিকে বাড়ি থেকে বের হন এবং রাত অবধি  কাজ করবেন বলে বাড়িতে জানান। মঙ্গলবার সকালে স্থানীয়রা তার লাশ ক্ষেেত পড়ে থাকতে দেখে পরিবারকে জানান। পরে পুলিশ তার লাশ উদ্ধার করে।  পুলিশ জানায়, ইসলাম মোল্লার শরীরে কোথাও কোনো আঘাতের চিহ্ন দেখা যায়নি। প্রাথমিক ভাবে ধারণা করা হচ্ছে জমিতে কাজ করতে গিয়ে অসুস্থ হওয়ার কারণে তার মৃত্যু হয়েছে।